《刘表庙》
宋代·李廌

入自东郭门，言拜景升墓。
墓树半枯槎，冥冥立晨雾。
鼎国昔未分，萧墙梗天步。
呼苍复何用，龙卧独不顾。
纡余檀溪水，黯惨蔡州路。
登楼欲遣忧，君看仲宣赋。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。